Omubaka mu Palamenti owa Lwemiyaga, Theodore Ssekikubo agamba nti ababaka mu Palamenti ab'ekibiima kya NRM abaasimbira ekkuuli eky'okuggya ekkomo ku myaka gya Pulezidenti tebatidde olw'okutatiisatiisa nga bwebagenda okukangavvulwa mu kakiiko akakwasisa empisa mu Kibiina.
Bw'abadde ayogerako mu bantu abeetabye mu kusaba ku kkanisa y'aba Orthodox e Namungoona agamba nti Pulezidenti Museveni alina okumanya nti oludda oluvuganya Gavumenti lugenda lweyongera amaanyi buli olukya era Omuwendo gw'ababaka mu Palamenti abasobola okuyimirira ku magulu gaabwe nebagaana ensonga esaliddwawo bagenda beeyongera nga kati baweze 32.
lug_Latn lug_Latn